Kamu bisa jelasin ke aku soal Karang Bolong dalam bahasa jawa?

Karangbolong inggih punika salah satunggaling sagara wonten ing dhusun Karangbolong, Gombong, Kabupatèn Kebumèn, Jawa Tengah. Karangbolong punika inggih sagara ingkang gadhah potensi arus balik ingkang ageng, Saéngga kagolong jinising sagara ingkang boten pikantuk kanggé renang. Sagara karangbolong punika inggih sagara ingkang gadhah pasir langkung amba, ingkang dipunwatesi kaliyan watu-watuan sedimen klastik Asalipun saking Gunung api. Pasir wonten ing karangbolong punika asalipun saking batuan mau. Wonten ing sagara karangbolong punika kathah sanget iwak lan karang. Ing sagara punika ugi wonten guwa ingkang sinebut guwa karangbolong. Guwa punika awujud lorong ingkang dawa kadhapur saking lapisan breksi wlahar ingkang terkekarkan. Ukuranipun guwa karangbolong inggih punika dawa ±300 m, amba ±100 M lan dhuwuripun ±55 M. Guwa Karangbolong punika kadhapur saking reruntuhan ingkang kadadosan wonten ing sakdawanipun wates antawis breksi kaliyan watu pasir utawa watu lempung. Bolongan reruntuhan punika saged langkung gedhé amargi watu-watuan punika nggantung wonten ing ngginggil bolongan. Bolongan punika asring runtuh amargi awrat. Prosès punika saged dipunpicu déning kekar-kekar ingkang nglemahake daya ikat antawis komponèn watu-watuan punika. Guwa karangbolong punika sanès Guwa Batu Gamping saéngga wonten ing sajeroning guwa boten wonten ornamen utawi hiasanipun.